ZMLUVA O VÝPOŽIČKE 
uzatvorená podľa ust. § 659 a nasl.  Občianskeho zákonníka (ďalej len „zmluva“)

medzi:

1. Požičiavateľ:	Základná škola Pavla Marcelyho
Sídlo:	Drieňová 16, 821 03 Bratislava 
V zastúpení :	Mgr. Gabriel Kalna, riaditeľ
Bankové spojenie:	VUB, a. s.
Číslo účtu:	SK34 0200 0000 0016 3982 2456
IČO:	17337631
DIČ:	2020883788
(ďalej len ako „požičiavateľ“)

2. Vypožičiavateľ:	HLZ s.r.o.      
Sídlo:	Pri Hrubej lúke 11, 841 01 Bratislava
V zastúpení :	Helena Blahová
Bankové spojenie:	Prima banka a.s.
Číslo účtu:	SK39 5600 0000 0078 2686 1001
IČO:	46899316
DIČ:	2023655082			
(ďalej len „vypožičiavateľ“)
(ďalej “požičiavateľ” a “ vypožičiavateľ” spolu ako “zmluvné strany”)

Článok I
Úvodné ustanovenia

1. Požičiavateľ je základná škola pôsobiaca podľa zákona 596/2003 Z. z. o štátnej správe v školstve a školskej samospráve v znení neskorších predpisov.

2. Požičiavateľ  má  v súlade s Protokolom č. 4/95 zo dňa 9.1. 1995 zverenú  do  svojej    správy  budovu  Základnej  školy  na  Drieňovej  ulici  č. 16 v Bratislave, súpisné číslo 72,  ktorá je postavená na pozemku registra „C“ parcela č. 15286/4, Okres: Bratislava II, Obec: BA - m.č. Ružinov, katastrálne územie Ružinov, zapísané na liste vlastníctva č. 4405 (ďalej len „budova ZŠ Drieňová 16“). 

3. V budove ZŠ Drieňová 16 v správe požičiavateľa sa nachádzajú nebytové priestory, ktoré sú stavebne určené na užívanie pre účel kuchyne, výdajne stravy a zabezpečenia stravovania žiakov, zamestnancov školy a cudzích osôb.

4. Vypožičiavateľ je úspešným uchádzačom verejného obstarávania v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov (podlimitná koncesia) s predmetom zákazky „Prevádzkovanie stravovacej jednotky Základnej školy Pavla Marcelyho“.

5. Zmluvné strany sa dohodli na uzatvorení tejto zmluvy, ktorej predmetom  je záväzok požičiavateľa bezodplatne dať do výpožičky vypožičiavateľovi nebytové priestory bližšie špecifikované v čl. II ods. 1 tejto zmluvy a záväzok vypožičiavateľa užívať nebytové priestory za účelom a podmienok dohodnutých v tejto zmluve v súlade a na základe  Uznesenia miestneho zastupiteľstva mestskej časti  Bratislava-Ružinov č. 303/XVII/2020 zo dňa 15.12.2020 a č. 304/XVII/2020 zo dňa 15.12.2020.  


Článok II
Predmet zmluvy a účel výpožičky

1. [bookmark: _Hlk54717604]Predmetom výpožičky sú  nebytové priestory o celkovej výmere 510,8 m² (skladové priestory, schodisko, chodba – 228,6 m2, sprcha, WC, šatňa – 21,6 m2, kancelária – 23,8 m2, kuchyňa – 90 m2, jedáleň – 130 m2) nachádzajúce sa na prízemí a 1. poschodí pavilónu B budovy ZŠ Drieňová 16 v Bratislave (ďalej len ako „predmet výpožičky“). 
2. Zmluvné strany sa dohodli, že požičiavateľ prenecháva predmet výpožičky vypožičiavateľovi do výpožičky bezodplatne, za účelom ich využitia na prevádzkovanie stravovacej jednotky a poskytovania stravovacej služby zabezpečením prípravy a výdaja teplej stravy pre žiakov a zamestnancov dotknutej základnej školy, ako aj pre tretie osoby.
3. Vypožičiavateľ prehlasuje, že stavebný a technický stav predmetu výpožičky dostatočne pozná a tieto spĺňajú podmienky na užívanie na dohodnutý účel výpožičky v súlade s touto zmluvou. 


Článok III
Odovzdanie, účel a doba užívania

1. Zmluva sa uzatvára na dobu určitú, a to do 31.12.2021
2. Vypožičiavateľ je povinný užívať predmet výpožičky výlučne na účel uvedený v čl. II ods. 2., v prípade porušenia tejto povinnosti má požičiavateľ právo od tejto zmluvy odstúpiť.
3. Vypožičiavateľ vyhlasuje, že je spôsobilý a oprávnený prevádzkovať predmet výpožičky v zmysle platnej legislatívy SR.


Článok IV
Práva a povinnosti zmluvných strán

1. Zmluvné strany sa dohodli, že predmet výpožičky bude požičiavateľom odovzdaný a vypožičiavateľom prevzatý najneskôr do 5 dní od uzatvorenia tejto zmluvy. O odovzdaní a prevzatí predmetu výpožičky spíšu zmluvné strany protokol. Obsahom protokolu bude aj opis stavu nebytových priestorov s jeho vnútorným vybavením v čase ich odovzdania vypožičiavateľovi  a uvedenie prípadných vád.
2. Požičiavateľ sa zaväzuje odovzdať vypožičiavateľovi predmet výpožičky v stave spôsobilom na dohodnutý spôsob užívania.
3. Vypožičiavateľ je povinný dodržiavať ustanovenia tejto Zmluvy a nesie voči požičiavateľovi plnú  objektívnu zodpovednosť za predmet výpožičky, vrátane prípadnej škody na predmete výpožičky, a to počas celej doby výpožičky a bez ohľadu na skutočnosť, či predmet výpožičky užíva vypožičiavateľ,  zamestnanec alebo iná osoba poverená vypožičiavateľom na účel dohodnutý  v čl. II ods. 2.2 tejto Zmluvy.
4. Vypožičiavateľ zodpovedá za škodu, ktorú na predmete výpožičky  spôsobí a je povinný odstrániť vady a poškodenia, ktoré spôsobil. Rovnako zodpovedá vypožičiavateľ za osoby a ich konanie, ktorým umožnil vstup do predmetu výpožičky. Ak vypožičiavateľ vady neodstráni a neuvedie poškodené do pôvodného stavu, resp. ak to nie je možné, má požičiavateľ právo požadovať od vypožičiavateľa náhradu vzniknutej škody.
5. Vypožičiavateľ je  povinný predmet výpožičky užívať tak, aby na nieh nevznikla škoda. V opačnom prípade má  požičiavateľ právo  od tejto zmluvy odstúpiť.
6. Vypožičiavateľ sa zaväzuje v predmete výpožičky udržiavať poriadok. Vypožičiavateľ je povinný a podpisom tejto zmluvy sa zaväzuje nakladať s odpadom v súlade so zákonom č. 79/2015 Z. z. o odpadoch a o zmene a doplnení niektorých zákonov.
7. Vypožičiavateľ sa zaväzuje užívať predmet výpožičky v rozsahu a spôsobom dohodnutom v tejto zmluve a v súlade so všeobecne záväznými právnymi predpismi, normami ako aj hygienickými, bezpečnostnými a protipožiarnymi predpismi aktuálne platnými najmä s právnymi predpismi v oblasti bezpečnosti a ochrany zdravia pri práci, v oblasti ochrany životného prostredia tak, aby nevznikla požičiavateľovi ani tretím osobám škoda. Všetky skutočnosti, ktoré by mohli ohroziť bezpečnosť a zdravie osôb alebo majetok, ktorý sa v čase užívania bude nachádzať v predmete výpožičky, je vypožičiavateľ povinný bezodkladne hlásiť požičiavateľovi.
8. Vypožičiavateľovi sa zakazuje, aby boli v predmete výpožičky umiestnené a/alebo použité akékoľvek nebezpečné látky, kontaminujúce látky, toxické látky alebo odpady.
9. Za dodržiavanie bezpečnosti a ochrany zdravia pri práci, koordináciu činnosti, vzájomnej informovanosti, dôsledkov pri porušení predpisov BOZP a udalostí, ktoré v tomto prípade nastanú zodpovedá vypožičiavateľ, a to v prípade, ak uvedené nastane v čase užívania predmetu výpožičky vypožičiavateľom a v súvislosti s konaním osôb, za ktoré nesie vypožičiavateľ zodpovednosť.
10. Vypožičiavateľ je povinný protokolárne odovzdať predmet výpožičky  požičiavateľovi najneskôr nasledujúci pracovný deň po skončení výpožičky. 
11. Vypožičiavateľ je povinný  vrátiť  požičiavateľovi predmet výpožičky v stave, v akom ho  prevzal,  s prihliadnutím  na obvyklé opotrebenie, ako aj s prípadným zhodnotením predmetu výpožičky. V prípade zničenia predmetu výpožičky je vypožičiavateľ povinný nahradiť požičiavateľovi všetku takto spôsobenú škodu.
12. Vypožičiavateľ nie je oprávnený prenechať predmet výpožičky  do užívania inému subjektu,  v opačnom prípade má  požičiavateľ právo  od tejto zmluvy odstúpiť. 


Článok V
                                                                   Ukončenie zmluvy

1. Zmluvné strany sa dohodli, že záväzkový vzťah založený touto zmluvou možno predčasne skončiť týmito spôsobmi:
a) písomnou dohodou zmluvných strán,
b) uplynutím dohodnutej doby výpožičky uvedenej v čl.. III ods. 1 tejto zmluvy, 
c) požičiavateľ je oprávnený od tejto zmluvy odstúpiť, ak vypožičiavateľ napriek písomnému
     upozorneniu požičiavateľa užíva predmet výpožičky v rozpore s ustanoveniami tejto zmluvy,
d) vypožičiavateľ je oprávnený  od tejto zmluvy odstúpiť, ak stratí oprávnenie na výkon činností uvedených v čl. II  ods. 2. tejto zmluvy,
e) zánikom vypožičiavateľa. 

Odstúpenie od zmluvy je účinné dňom doručenia oznámenia o odstúpení od zmluvy druhej zmluvnej strane, pričom zmluva sa týmto dňom zrušuje.

2. Vypožičiavateľ je povinný predmet výpožičky vrátiť v posledný deň trvania zmluvy v stave, v akom ho prevzal, s prihliadnutím na obvyklé opotrebenie.


Článok VI
Záverečné ustanovenia

1. Vzťahy zmluvných strán založené touto zmluvou, ktoré zmluva výslovne neupravuje, sa riadia príslušnými ustanoveniami Občianskeho zákonníka a ostatnými platnými právnymi predpismi Slovenskej republiky.
2. Táto zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia na webovej stránke požičiavateľa v súlade s ust. § 47a  ods. 1  Občianskeho zákonníka  v spojení s ust. § 5a ods. 13 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
3. Zmeny  a doplnky  tejto  zmluvy  možno  uskutočniť  len po vzájomnej dohode zmluvných strán v písomnej forme riadne očíslovanými dodatkami, podpísanými štatutárnymi zástupcami obidvoch zmluvných strán. Písomné a riadne očíslované dodatky sú neoddeliteľnou súčasťou tejto zmluvy.
4. Táto zmluva sa vyhotovuje v slovenskom jazyku v 4 rovnopisoch, z ktorých 2 rovnopisy obdrží vypožičiavateľ a 2 požičiavateľ.
5. Zmluvné strany vyhlasujú, že sú spôsobilé na právne úkony, ich zmluvná voľnosť nie je obmedzená, zmluvu uzatvorili po vzájomnej dohode na základe ich slobodnej a vážnej vôle, ktorú prejavili určite a zrozumiteľne, zmluvu neuzavreli v tiesni za nápadne nevýhodných podmienok, zmluva je urobená v predpísanej forme, zmluvu si pred jej podpísaním prečítali a na znak súhlasu ju podpísali.




Za požičiavateľa:	Za vypožičiavateľa:

V Bratislave, dňa 18.12.2020	V Bratislave, dňa 18.12.2020



___________________		____________________
   Mgr. Gabriel Kalna	      Helena Blahová
          riaditeľ               	              konateľ

